**COPLEŞITOR**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aud lipindu-se la loc,

Sus în Ceruri,

Bucăţile de Pâine!

Cei care s-au împărtăşit vor fi ajuns cu ele în suflet

Acolo unde le e locul…

Se face bine Lumina

De legământul curcubeului!

Noe se simte uşurat de responsabilitate.

Muguri de credinţă presăraţi pe Pământ

Mai stau aici puţin,

Ca să-i polenizeze la maturitate

Doar acele albine ce ştiu să facă acea miere dulce

De care ne vorbeşte Biblia.

Aud foşnind în bibliotecă

O pagină din Noul Testament…

Mă simt privilegiat de atâta bogăţie!

Copleşitor este să ştii că puteai fi

O păpuşă legată cu sfori,

Dar în loc de sfori ai la-ndemână

Jugul acela uşor!

Liberul tău arbitru poate fluiera oricând

Începerea vieţii veşnice!